El Cor Ciutat de Burjassot ofereix un concert solidari amb Ucraïna
2025-07-24

L’Església de Sant Miquel Arcàngel serà l’escenari per a la celebració del concert solidari que el Cor Ciutat de Burjassot oferirà, el pròxim cap de setmana, en benefici de Cáritas Ucraïna. Concretament, l’entitat burjassotera oferirà un repertori de les seues millors peces, el pròxim dissabte 30 d’abril, a partir de les 20.30 hores.

L’entrada és lliure fins a completar aforament i tan sols cal fer una aportació solidària que anirà directament destinada a Cáritas Ucraïna.

El concert està organitzat per Cáritas de l’Església de Sant Miquel i compta amb la col·laboració del Cor Ciutat de Burjassot i de l’Ajuntament de Burjassot. El Cor Ciutat de Burjassot convida tota la ciutadania a que participe en event solidari amb Ucraïna, la població de la qual està patint d’una manera atroç les conseqüències de la invasió rusa.